[{"text_idx": "#000006", "text": "Pro la kronvirusa trud-izolig\u0302o, esperantistoj dum la somero de 2020 povis partopreni nur retajn kunvenojn. Esperantistoj rapide adaptig\u0302is al tiu \u201cnova realeco\u201d kaj lanc\u0302is mirinde multajn novajn agadojn! Virtuale kunveni oni kutime faras per la programoj Zoom au\u0306 Jitsi. Multaj esperantistoj preferas Zoom, kvankam tio estas ne-libera programo de komerca firmao, kiun ne c\u0302iuj fidas."}, {"text_idx": "#000007", "text": "La bezono virtualigi kunvenojn ebligis krei ion tute novan: trimonatan festivalon MondaFest\u2019, en kies kadro okazis granda nombro da diversaj Esperanto-arang\u0302oj. G\u0302ia kulmino estis unusemajna Virtuala Kongreso, kun pluraj popularaj tradiciaj elementoj de la kutima Universala Kongreso, tamen en nova virtuala vesto. Kredeble tiuj ideoj kaj kapabloj restos ankau\u0306 estonte, kiam denove eblos viziti c\u0302eestajn kunvenojn, eble en la formo de hibrida kongreso."}, {"text_idx": "#000008", "text": "Iuj esperantistoj flugas dum la pandemio de unu reta evento al alia; tiujn oni nomas ret-kolibroj. Superrigardo de Esperantaj eventoj aperas en la retejo Eventa Servo. G\u0302ia programisto adaptis g\u0302in al la nova situacio. La kutima prezento de la retejo estis s\u0302ang\u0302ita de kartaro al kalendaro. Eventoj estas tie listigitaj lau\u0306 komencaj tago kaj horo. Kiam oni registras tie eventon, eblas nun indiki, c\u0302u g\u0302i okazos rete anstatau\u0306 c\u0302eeste."}, {"text_idx": "#000011", "text": "Partoprenantoj de SES inter si komunikis precipe per la tuj-mesag\u0302ilo Telegram. Supre de la SES-babilejo aperis fiksita mesag\u0302o kun ligilo al la SES-helpocentro. Kiam oni alklakis tiun ligilon, malfermig\u0302is fenestro, kiu ebligis alig\u0302on al tiu aparta grupo. Al grupo au\u0306 kanalo eblis ankau\u0306 alig\u0302i per invitligilo. Iuj homoj laboris dumtage kaj do ne povis partopreni en retaj kunvenoj antau\u0306 la 18a. Plejofte ili tamen estis kontakteblaj skribe."}, {"text_idx": "#000016", "text": "Iom malprecize vi diras pri E-istoj kiuj \"flugas\" de unu reta kunveno al alia: \"... tiujn oni nomas ret-kolibroj.\" Ni mem, ne aliaj, elektis tiun nomon. Mi ja estis en la kunveno en kiu g\u0302i estis proponata."}, {"text_idx": "#000017", "text": "Tio estas interesa! Kial vi elektis la nomon kolibroj?"}, {"text_idx": "#000018", "text": "La respondo estas en la teksto mem: pro tio, ke ni \"flugas\" de unu reta kunveno al alia - iusence kiel kolibroj flugas de unu floro al alia. Mi pensas, ke iu proponis \"papilioj\" - sed \"kolibroj\" s\u0302ajnis pli memorinda."}]